युद्धपोतों से दी जाएगी सलामी, सेकेंड वर्ल्ड-वॉर का एयरक्राफ्ट फ्लाई पास्ट में शामिल होगा
King Charles Queen Camilla Coronation Security Update. किंग चार्ल्स की ताजपोशी में 6 हजार ब्रिटिश सैनिक हिस्सा लेंगे। ये पिछले 70 सालों में ब्रिटेन में हुई सैनिकों की सबसे बड़ी तैनाती होगी। ब्रिटेन के रक्षा मंत्रालय ने इसकी जानकारी दी है
किंग चार्ल्स की ताजपोशी में 6 हजार ब्रिटिश सैनिक हिस्सा लेंगे। ये पिछले 70 सालों में ब्रिटेन में हुई सैनिकों की सबसे बड़ी तैनाती होगी। ब्रिटेन के रक्षा मंत्रालय ने इसकी जानकारी दी है। मंत्रालय ने बताया है कि ताजपोशी के दौरान किंग चार्ल्स और क्वीन कैमिला को बकिंघम पैलेस और वेस्टमिंस्टर एबे के बीच हजारों सैनिक एस्कोर्ट करेंगे।
ताजपोशी 6 मई को होगी। इसके अलावा नए किंग को ब्रिटेन के युद्धपोतों और पूरे देश के आर्मी बेस से गन सैल्यूट दिया जाएगा। इसके बाद सेकेंड वर्ल्ड वॉर के मिलिट्री एयरक्राफ्ट 'स्पिट फायर' और मॉडर्न फाइटर जेट्स के फ्लाई पास्ट का प्रदर्शन होगा।
35 कॉमनवेल्थ देशों के सैनिक भी हिस्सा लेंगे
डिफेंस सेक्रेटरी बेन वॉलेस ने कहा कि ये हमारी तरफ से किंग को दिया गया भव्य और बेहतरीन ट्रिब्यूट होगा। दरअसल, ब्रिटेन में किंग या क्वीन ही आर्म्ड फोर्सेस के कमांडर इन चीफ होते हैं। किंग की ताजपोशी में सिर्फ ब्रिटिश नहीं बल्कि 35 कॉमन वेल्थ देशों के सैनिक भी हिस्सा लेंगे।
बकिंघम पैलेस से वेस्टमिनस्टर पहुंचने से पहले किंग और क्वीन का काफिला 2 किलोमीटर का सफर तय करेगा। इस दौरान वे एडमायरैलिटी आर्च, ट्राफलगर स्क्वायर, चार्ल्स-1 के स्टैच्यू और संसद होते हुए 11 बजे ताजपोशी के लिए पहुंचेंगे। सेरेमनी के बाद किंग-क्वीन 260 साल पुराने गोल्ड स्टेट कोच चैरियट में बैठकर वापस पैलेस जाएंगे।
कोहिनूर जड़ा ताज नहीं पहनेंगीं ब्रिटेन की नई रानी
ब्रिटेन की नई रानी यानी किंग चार्ल्स-III की पत्नी कैमिला ताजपोशी के दौरान क्वीन एलिजाबेथ का कोहिनूर जड़ा ताज नहीं पहनेंगी। लंदन में बकिंघम पैलेस ने इसका ऐलान किया। BBC के मुताबिक, भारत के साथ रिश्ते न बिगड़ें, इस बात को ध्यान में रखते हुए रॉयल फैमिली ने यह फैसला लिया है।
इस फैसले के बाद कैमिला के लिए क्वीन मैरी का 100 साल पुराना क्राउन तैयार कराया जा रहा है। कैमिला को आधिकारिक तौर पर क्वीन का दर्जा देने के लिए 6 मई को क्वीन कंसोर्ट होगा। इसी दौरान वे नया ताज पहनेंगी। खबरों के मुताबिक रॉयल फैमिली ने क्वीन मैरी का क्राउन कैमिला के सिर के हिसाब से रीसाइज कराने के लिए भी भेज दिया है।